প্রেস বিজ্ঞপ্তি ॥ হবিগঞ্জ জেলা আওয়ামীলীগ সভাপতি হবিগঞ্জ-৩ আসন থেকে বার বার নির্বাচিত সংসদ সদস্য এডভোকেট মোঃ আবু জাহির এর সাথে সৌজন্য সাক্ষাৎ করেছেন নবগঠিত বাংলাদেশ ইউনানী আয়ুর্বেদীক চিকিৎসকলীগ হবিগঞ্জ জেলা শাখার নেতৃবৃন্দ। গতকাল সোমবার সকালে এমপির বাসভবনে এ সাক্ষাৎ করেন নেতৃবৃন্দ। সাক্ষাৎকালে উপস্থিত ছিলেন, হবিগঞ্জ জেলা আওয়ামীলীগের সাংগঠনিক সম্পাদক মশিউর রহমান শামীম, বাংলাদেশ ইউনানী আয়ুর্বেদীক চিকিৎসকলীগ জেলা শাখার সভাপতি হাকীম মোঃ হাবিবুর রহমান, সহ-সভাপতি হাকীম জহুর আলী, সাধারণ সম্পাদক আজমান মিয়াসহ সংগঠনের সকল সদস্যবৃন্দ। হবিগঞ্জ জেলায় ব্যাপক উন্নয়ন কর্মকান্ড পরিচালনা করায় এমপি আবু জাহিরকে ফুলের তোড়া দিয়ে শুভেচ্ছা জানান নেতৃবৃন্দ।